陳家樂豪放髮型似公仔
藝人陳家樂與湯怡等，昨日出席彭發執導的驚慄片開鏡儀式，家樂因3個月前曾剷青拍攝另一部電影，已多時未有理髮，新髮型更被太太連詩雅指似足卡通人物！
談到太太預產期逼近，家樂工作接唔停，稍後更要飛往馬來西亞開工，被問到是否已準備好「BB嘢」時，他回答：「知道承傳其他小朋友用過嘅嘢係一種祝福，孫慧雪好好，已經寄咗袋嘢畀我。（佢兩個都係仔，即係你嗰個都係？）大家唔好咁敏感，下星期太太會連英文名同性別一齊公布。（啱啱過去母親節，有冇幫BB送嘢畀媽咪？）我叫咗謝霆鋒經理人喺英國幫我買包包。」